Document ID: 32006R1156

REGOLAMENT TAL-KUMMISSJONI (KE) Nru 1156/2006
tat-28 ta’ Lulju 2006
li jistabbilixxi għas-sena 2006 l-limiti finanzjarji għall-implimentazzjoni parzjali jew fakultattiva ta’ l-Iskema ta’ Pagament Uniku, tal-pakketti finanzjarji annwali għall-Iskema ta’ Pagament Uniku u ta’ l-ammonti massimi għall-għoti ta’ pagamenti separati għaz-zokkor skond ir-Regolament tal-Kunsill (KE) Nru 1782/2003, u li jemenda dak ir-Regolament
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (1), u b’mod partikolari l-Artikoli 41(1) u (1)(a), 64(2), 70(2), 71(2), 110i(3) u (4), 110l(1), 143b(3), 145(i), u 155,
Billi:
(1)
Għall-Istati Membri li qed jagħmlu użu mill-għażla mogħtija fl-Artikolu 62 tar-Regolament (KE) Nru 1782/2003, il-limiti nazzjonali stabbiliti fl-Anness VIII ta’ dak ir-Regolament għandhom jiġu riveduti abbażi ta’ l-informazzjoni kkomunikata skond l-Artikolu 145(i) tiegħu.
(2)
Il-kontribuzzjoni finanzjarja tal-Komunità għal programmi ta’ appoġġ b’miżuri speċifiċi għal għajnuna għat-trobbija tal-bhejjem fir-reġjuni l-aktar il-bogħod hija prevista sa mis-sena 2006 fl-Artikolu 23 tar-Regolament tal-Kunsill (KE) Nru 247/2006 tat-30 ta’ Jannar 2006 li jistabbilixxi miżuri speċifiċi għall-agrikultura fir-reġjuni l-aktar il-bogħod ta’ l-Unjoni (2). L-Istati Membri kkonċernati għandhom għalhekk inaqqsu mil-limiti nazzjonali stabbiliti fl-Anness VIII tar-Regolament (KE) Nru 1782/2003 l-ammont tal-kontribuzzjoni li tikkorrispondi għal dawk il-miżuri speċifiċi inizjalment inklużi fl-Anness VIII.
(3)
Il-limiti nazzjonali stabbiliti fil-punt K(2) ta’ l-Anness VII tar-Regolament (KE) Nru 1782/2003 għandhom jiġu aġġustati sabiex titqies id-dejta l-aktar reċenti dwar iċ-ċikwejra u l-limiti nazzjonali stabbiliti fl-Anness VIII ta’ dak ir-Regolament għandhom jiġu emendati skond dan, iżda mingħajr ma jinbidlu l-ammonti totali.
(4)
Il-limiti stabbiliti fil-punt K(2) ta’ l-Anness VII tar-Regolament (KE) Nru 1782/2003 għandhom jiġu emendati wkoll sabiex jitqiesu l-kwantitajiet ta’ zokkor prodott fil-kwoti u ġulepp ta’ l-inulina prodott fil-kwota li ġew prodotti fi Stat Membru wieħed minn pitravi u ċikwejra mkabbra fi Stat Membru ieħor matul is-snin tas-suq 2000/01 sa 2005/06. Il-limiti nazzjonali stabbiliti fl-Annessi VIII u VIIIa ta’ dak ir-Regolament għandhom jiġu emendati skond dan.
(5)
Għall-Istati Membri li implimentaw l-Iskema ta’ Pagament Uniku prevista fit-Titolu III tar-Regolament (KE) Nru 1782/2003 fl-2006, il-limiti finanzjarji għal kull wieħed mill-pagamenti msemmija fl-Artikoli 66 sa 69 ta’ dak ir-Regolament għandhom jiġu ffissati għas-sena 2006 skond il-kondizzjonijiet stabbiliti fis-Sezzjoni 2 tat-Titolu III.
(6)
Għall-Istati Membri li għamlu użu, fl-2006, ta’ l-għażla prevista fl-Artikolu 70 tar-Regolament (KE) Nru 1782/2003, il-limiti finanzjarji li japplikaw għall-pagamenti diretti li huma esklużi mill-Iskema ta’ Pagament Uniku għandhom jiġu ffissati għas-sena 2006.
(7)
Għall-Istati Membri li għamlu użu mill-perjodu tranżizzjonali previst fl-Artikolu 71 tar-Regolament (KE) Nru 1782/2003, il-limiti finanzjarji li japplikaw għall-pagamenti diretti elenkati fl-Anness VI ta’ dak ir-Regolament għandhom jiġu ffissati għas-sena 2006.
(8)
L-ammont massimu ta’ għajnuna għall-imsaġar taż-żebbuġ imsemmija fl-Artikolu 110i(3) tar-Regolament (KE) Nru 1782/2003 għandu jiġi aġġustat skond il-valur tal-koeffiċjent imsemmi fl-Anness VII(H) u ta’ l-ammont miżmum skond l-Artikolu 110i(4), notifikat mill-Istati Membri kkonċernati, u l-limiti nazzjonali stabbiliti fl-Anness VIII għandhom jiġu aġġustati skond dan. Ma għandu jiġi ffissat l-ebda ammont għal Stati Membri li ddeċidew li jistabbilixxu l-koeffiċjent previst skond l-Anness VII(H)(1).
(9)
L-ammont massimu ta’ kontribuzzjoni Komunitarja għall-iffinanzjar ta’ programmi ta’ ħidma mfassla minn organizzazzjonijiet iċċertifikati ta’ operaturi fis-settur taż-żejt taż-żebbuġa għandu jiġi stabbilit, skond il-koeffiċjent applikat għall-ammont miżmum skond l-Artikolu 110(i)(4) tar-Regolament (KE) Nru 1782/2003, notifikat mill-Istati Membri kkonċernati.
(10)
L-ammont massimu ta’ għajnuna għat-tabakk imsemmi fl-Artikolu 110l(1) tar-Regolament (KE) Nru 1782/2003 għandu jiġi aġġustat skond il-valur tal-koeffiċjent imsemmi fl-Anness VII(I), notifikat mill-Istati Membri kkonċernati, u l-limiti nazzjonali stabbiliti fl-Anness VIII ta’ dak ir-Regolament għandhom jiġu aġġustati skond dan. Ma għandu jiġi ffissat l-ebda ammont għal Stati Membri li ddeċidew li jistabbilixxu l-koeffiċjent previst skond l-Anness VII(I)(1).
(11)
Għall-fini ta’ ċarezza, huwa xieraq li jiġu ppubblikati l-limiti finanzjarji għall-Iskema ta’ Pagament Uniku għall-2006 wara t-tnaqqis, mil-limiti riveduti ta’ l-Anness VIII tar-Regolament (KE) Nru 1782/2003, tal-limiti stabbiliti għall-pagamenti msemmija fl-Artikoli 66 sa 70 ta’ dak ir-Regolament.
(12)
L-ammont massimu ta’ fondi disponibbli għall-Istati Membri li ssieħbu ma’ l-Unjoni Ewropea fl-2004 u li japplikaw l-Iskema ta’ Pagament Uniku għall-għoti ta’ pagamenti separati għaz-zokkor fl-2006 skond l-Artikolu 143ba tar-Regolament (KE) Nru 1782/2003 għandu jiġi stabbilit abbażi tan-notifiki tagħhom.
(13)
Għall-Istati Membri li ssieħbu ma’ l-Unjoni Ewropea fl-2004 u li jimplimentaw l-Iskema ta’ Pagament Uniku prevista fit-Titolu IVa tar-Regolament (KE) Nru 1782/2003 fl-2006, il-pakketti finanzjarji annwali għas-sena 2006 għandhom jiġu ffissati skond l-Artikolu 143b(3) ta’ dak ir-Regolament.
(14)
Ir-Regolament (KE) Nru 1782/2003 għandu jiġi emendat skond dan.
(15)
Il-miżuri stabbiliti f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Pagamenti Diretti,
ADOTTAT DAN IR-REGOLAMENT:
Artikolu 1
1. Il-limiti finanzjarji għall-2006 msemmija fl-Artikoli 66 sa 69 tar-Regolament (KE) Nru 1782/2003 huma stabbiliti fl-Anness I ta’ dan ir-Regolament.
2. Il-limiti finanzjarji għall-2006 msemmija fl-Artikolu 70(2) tar-Regolament (KE) Nru 1782/2003 huma stabbiliti fl-Anness II ta’ dan ir-Regolament.
3. Il-limiti finanzjarji għall-2006 msemmija fl-Artikolu 71(2) tar-Regolament (KE) Nru 1782/2003 huma stabbiliti fl-Anness III ta’ dan ir-Regolament.
4. Il-limiti finanzjarji għall-iskema ta’ pagament uniku għall-2006 msemmija fit-Titolu III tar-Regolament (KE) Nru 1782/2003 huma stabbiliti fl-Anness IV ta’ dan ir-Regolament.
5. Il-pakketti finanzjarji annwali għall-2006 msemmija fl-Artikolu 143b(3) tar-Regolament (KE) Nru 1782/2003 huma stabbiliti fl-Anness V ta’ dan ir-Regolament.
6. L-ammonti massimi ta’ fondi disponibbli għar-Repubblika Ċeka, għal-Latvja, għal-Litwanja, għall-Ungerija, għall-Polonja u għall-Islovakkja għall-għoti ta’ pagament separat għaz-zokkor fl-2006, kif imsemmija fl-Artikolu 143ba(4) tar-Regolament (KE) Nru 1782/2003, huma stabbiliti fl-Anness VI ta’ dan ir-Regolament.
Artikolu 2
Il-kontribuzzjoni Komunitarja massima għall-iffinanzjar tal-programmi ta’ ħidma mfassla minn operaturi ċċertifikati fis-settur taż-żejt taż-żebbuġa skond l-Artikolu 110i(4) tar-Regolament (KE) Nru 1782/2003 għandu jkun kif ġej:
f’EUR miljuni
Il-Greċja
11,098
Franza
0,576
L-Italja
35,991
Artikolu 3
Ir-Regolament (KE) Nru 1782/2003 huwa emendat kif ġej:
1)
fl-Artikolu 110i(3), l-ewwel sub-paragrafu, it-tabella tinbidel bit-tabella li ġejja:
(f’EUR miljuni)
Spanja
103,14
Ċipru
2,93
Malta
0,07
Is-Slovenja
0,17
2)
Fl-Artikolu 110l(1) it-tabella tinbidel bit-tabella li ġejja:
(f’EUR miljuni)
2006-2009
Il-Ġermanja
21,287
Spanja
70,599
Franza
48,217
L-Italja (ħlief Apulia)
189,366
Il-Portugall
8,468
3)
Fl-Anness VII, punt K(2), it-tabella 1 tinbidel bit-tabella li tinsab fl-Anness VII ta’ dan ir-Regolament.
4)
L-Anness VIII jinbidel bit-test li jinsab fl-Anness VIII ta’ dan ir-Regoalment.
5)
L-Anness VIIIa jinbidel bit-test li jinsab fl-Anness IX ta’ dan ir-Regoalment.
Artikolu 4
Dan ir-Regolament għandu jidħol fis-seħħ fis-seba’ ġurnata wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussell, 28 ta’ Lulju 2006.

Labels: 5
6